Першыя два тыдні я лічыў, што ў мяне не хапае часу на доўгую малітву, але, калі прыціснула, пачаў маліцца (Ружанец). Маліўся ў інтэрнаце, нягледзячы на тое, што маіх суседзяў часта наведвалі шматлікія госці. І вось заканчэнне семестра: маё прозвішча аказваецца на першым месцы ў групе па паспяховасці. Другі семестр адзначыўся правядзеннем алімпіяд у каледжы па трох прадметах, дзе я займаю прызавое месца па кожным. Далей мяне чакала дарога ў інстытут, пра які я ніколі не марыў. У выпадку, калі здавалася, што прадмет не разумею і рызыкую атрымаць нізкую адзнаку, цэлы вечар аддаваў малітве: да святых, да Маці Божай. Ідучы на вучобу, таксама маліўся. І цуд здараўся!